Shavkat Majitov

Shavkat Xalmetovich Majitov (01.04.1955, Olmota) — 2001—2002-yillarda Oʻzbekneftgaz kompaniyasi boshqaruv raisi.

 Biografiyasi 
1977-yilda Qozogʻiston kimyo-texnologiya institutini tamomlagan. 

1977-1981 yillarda Qozogʻiston SSR Davlat standarti boshqarmasining neft mahsulotlari sifatini nazorat qilish boʻlimi muhandisi, bosh muhandisi, sektor mudiri. 

1981-yilda Chimkent viloyati standartlar va oʻlchov vositalari davlat nazorati laboratoriyasi katta muhandisi. 

1981—1991-yillarda „OʻrtaOsiyoGaz“ ilmiy nazorat institutida kichik ilmiy xodim, katta ilmiy xodim. 

1992—1994-yillarda „OʻzLITIneftgaz“ gazni qayta ishlash laboratoriyasida katta ilmiy xodim, sektor mudiri. 

1994—1995-yillarda „Oʻzbekneftgaz“ Milliy korporatsiyaning neftni qayta ishlash boʻlimi boshligʻi. 

1995—1998 yillarda — Buxoro neftni qayta ishlash zavodining texnologik qismi qurilishini taʼminlash direksiyasi direktori lavozimida ishlagan. 

1998-yilda „Oʻzneftniqaytaishlash“ uyushmasi Tashqi iqtisodiy aloqalar boʻlimining xorijiy kompaniyalar bilan investitsiya obyektlari boʻyicha shartnomalarni bajarish boʻlimi direktori oʻrinbosari. 

1998—2001-yillarda — Oʻzbekiston Respublikasi Vazirlar Mahkamasi Qurilish, transport va kommunikatsiyalar majmuasining ustuvor investitsiya dasturlari faoliyatini muvofiqlashtirish va nazorat qilish guruhi rahbari. 

2001—2002-yillarda „Oʻzbekneftgaz“ Milliy xolding kompaniyasi boshqaruvi raisi. 

2002—2013-yillarda boshqaruv raisining birinchi oʻrinbosari, bir vaqtning oʻzida prognozlash, resurslar va investitsiya dasturlari bosh boshqarmasi boshligʻi.

2007—2015-yillarda I. M. Gubkin nomidagi Rossiya Davlat neft va gaz universitetining Toshkent filiali Vasiylik kengashining raisi boʻlgan.

 Manbalar 

Turkum:Oʻzbekiston yetakchilari